கேள்வி: அணுக்கருவியல் பற்றி தகவல் சொல்.
பதில்: அணுக்கருவியல் அல்லது அணுக்கரு இயற்பியல் (''Nuclear physics'') அணுக்கருக்களின் உட்கூறுகளைப் படிக்கும் இயற்பியல் புலமாகும். அணுக்கரு இயற்பியலின் முதன்மையான பயன்பாடு அணுக்கரு மின்னாக்கமே என்றாலும், இத்துறை பல தரப்பட்ட பயன்பாடுகளைக் கொண்டதாக உள்ளது. அணுக்கரு மருத்துவம், காந்த ஒத்திசைவுப் படமமாக்கம், அணுக்கரு ஆயுதங்கள், பொருள் பொறியியலில் மின்னணு பொதித்தல், தொல்லியலிலும் புவியியலிலும், கதிரியக்கக் கரிமக்காலகணிப்பு, ஆகியன சிலவாகும். அணுக்கரு இயற்பியலின் வரலாறு அணு இயற்பியல் இருந்து வேறுபட்ட ஒரு துறையாக , 1896 இல் ஹென்றி பெக்கெரல் கதிரியக்கம் கண்டுபிடித்த காலத்திலிருந்து தொடங்குகிறது.